Eda – Agencija za razvoj preduzeća, Banja Luka objavljuje

**Poziv za učešće studenata u kreiranju ideja za inovacije u MMSP**

**u okviru projekta *NOVALIS – Network of Value Adding Local Innovation Structures***



1. **Predmet poziva**

Predmet ovog poziva je podrška razvoju ideja studenata za inovacije u MMSP na teme kao što su: dizajn namještaja; energetska efikasnost u preduzećima metalske i drvne industrije; digitalizacija u preduzećima metalske i drvne industrije; kreiranje novih proizvoda više dodatne vrijednosti i druge.

1. **Period implementacije**

Aktivnosti trebaju biti okončane do 15. decembra 2021. godine.

Aktivnosti obuhvataju:

* izražavanje interesovanja za učešće dostavljanjem forme (u prilogu, Obrazac 1), najkasnije do 18. novembra 2021. godine, putem mejla [eda@edabl.org](mailto:eda@edabl.org) ili linka <https://bit.ly/3c3O3ol>
* prisustvo prezentaciji kapaciteta i problema sa kojima se suočavaju MMSP u uvođenju inovacija i konkretnih problema za koje se traže rješenja, koja će biti organizovana u Banjaluci (informacija o lokaciji i vremenu održavanja prezentacije će biti poslana studentima koji izraze interesovanje za učešće u aktivnostima) najkasnije 24. novembra 2021. godine,
* dostavljanje prijedloga rješenja u traženoj formi (u prilogu, Obrazac 2), najkasnije do 10. decembra 2021. godine,
* ocjena ideja za rješenja problema u MMSP i odabir najboljih rješenja koja će biti nagrađena,

1. **Nagradni fond**

Ukupan nagradni fond iznosi 2.000 KM, pri čemu je za prvu nagradu predviđeno 1.000 KM, za drugu nagradu 600 KM i za treću nagradu 400 KM.

U slučaju nedostatka kvalitetnih prijedloga rješenja, postoji mogućnost da nagradni fond ne bude u potpunosti realizovan.

1. **Ko može učestvovati**

Interes po ovom javnom pozivu mogu izraziti redovni studenti javnih univerziteta u Bosni i Hercegovini.

Studenti rad na kreiranju rješenja mogu organizovati i u grupama, te tražiti savjetodavnu podršku profesora i asistenata matičnih fakulteta, kao i za korištenje opreme fakulteta u skladu sa relevantnim procedurama.

1. **Ocjena prijedloga rješenja**

Prijedloge će ocjenjivati komisija koju čine predstavnici akademske zajednice, relevantnih institucija i privrede.

**Prilozi**

**Obrazac 1.**

|  |  |
| --- | --- |
| OBRAZAC ZA IZRAŽAVANJE INTERESA | |
| Ime i prezime |  |
| Naziv univerziteta i fakulteta |  |
| Godina studija |  |
| Kontakt informacije (mobilni telefon, imejl) |  |

**Obrazac 2.**

|  |  |
| --- | --- |
| OBRAZAC ZA PRIJEDLOG RJEŠENJA | |
| Opis problema (1 stranica) |  |
| Opis ideje za rješenje (2 stranice) |  |
| Prikaz tehničkih karakteristika rješenja (3 stranice) |  |
| Procjena troškova implementacije rješenja (1 stranica) |  |

Ukoliko smatrate potrebnim, možete priložiti i vizuelni prikaz prijedloga rješenja.

Poziv je objavljen u okviru projekta NOVALIS - Network of Value Adding Local Innovation Structures, više informacija o projektu se može naći na linku [Sažetak-projekta-NOVALIS.pdf (edabl.org)](https://edabl.org/wp-content/uploads/2020/12/Sa%C5%BEetak-projekta-NOVALIS.pdf) .